OzLabs/hebrew-wiki-articles huggingface dataset:
הר המפיל

הר המפיל (באנגלית: Mount Hemphill) הוא הר מכוסה שלג בחלק הדרומי של הרי אנארי, באזור חוף פנל של ארץ ויקטוריה שבאנטארקטיקה.

גובהו של ההר 1,800 מטרים מעל פני הים; והוא ההר ה-2,166 בגובהו באנטארקטיקה.

ההר ממוקם בין ראשו של קרחון מקלין (ממזרח לו) לבין קרחון אבי.

== היסטוריה ==
=== גילוי ומיפוי ההר ===

ההר מופה לראשונה על ידי הסקר הגאולוגי של ארצות הברית, בהתבסס על סקרים של הקרקע ועל תצלומי אוויר, שצולמו על ידי צי ארצות הברית בין השנים 1960–1963.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של לוטננט הרולד ס. המפיל (Harold S. Hemphill), שהיה קצין צילום, בטייסת VX-6, אשר צילמה את אזור זה של אנטארקטיקה בעונת המחקר (הקיץ האנטארקטי) 1962 – 1963, ובעונת המחקר 1963–1964.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6630 הר המפיל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21338 הר המפיל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=126413 הר המפיל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6242&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר המפיל] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-hemphill-antarctica/ הר המפיל] באתר peakery (מרחקים לאתרים סמוכים)

== הערות שוליים ==

המפיל
המפיל
אתה בכולם

אתה בכולם הוא סינגל שהוקלט על ידי הזמרת הישראלית יובל דיין. השיר נכתב והולחן על ידה, והופק על ידי תומר בירן. את השיר הוציאה לאור חברת התקליטים "ארומה מיוזיק" ב-8 במרץ 2021.

== רקע ==
השיר הוא הילולה לאלוהים. דיין מדברת בשיר על מקומו של אלוהים בעולמה היומי. היא מתארת את אלוהים כדמות שהולכת איתה, ונמצאת בתוכה לאורך כל החיים. - אמרה בריאיון לערוץ 7. בסוף השיר, הזמר עידן עמדי קורא פסוק תהילים: .

== ביקורות ==
מבקר המוזיקה הישראלי, יוסי חרסונסקי, העניק לשיר ציון של ארבעה כוכבי זהב מתוך חמישה. הוא שיבח את השיר ואמר: "העיבוד מוסיף שכבה אמונית-שמימית שנותנת לשיר תוקף תפילתי".

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL997009765831805171/NLI לדף השיר] באתר הספרייה הלאומית

== הערות שוליים ==

קטגוריה:שירי יובל דיין
קטגוריה:שירים בעברית
קטגוריה:שירים על אלוהים
קטגוריה:סינגלים בהוצאת ארומה מיוזיק
אגסילאוס (קסנופון)

אגסילאוס (ביוונית: Ἀγησίλαος) הוא חיבור קטן מאת הסופר היווני קסנופון (נפטר בשנת 354 לפנה"ס), המסכם את חייו של אגסילאוס השני מלך ספרטה (בערך 440 לפנה"ס – בערך 360 לפנה"ס).

קסנופון היה ידידו הטוב של אגסילאוס. הוא כתב את החיבור לאחר מותו של המלך, והחיבור כולו מהלל אותו.

קסנופון פגש את המלך אגסילאוס לאחר המסע המתואר בחיבורו "אנבסיס".
קסנופון כיבד מאוד את המלך, וראה בו דוגמה שאין טובה ממנה לכל המידות האזרחיות והצבאיות.

חיי המלך מתוארים בסדר כרונולוגי, מה שהופך את החיבור לאחת הדוגמאות הראשונות לכתבים ביוגרפיים.
חלקים מסוימים בחיבור מושאלים מחיבורו של קסנופון "הלניקה", עם שינויים קלים בלבד בשפה.

== קישורים חיצוניים ==

* Αγησίλαος – הטקסט ביוונית בויקיטקסט
* Agesilaus – תרגום לאנגלית בויקיטקסט
* [http://www.gutenberg.org/cache/epub/1169/pg1169.txt Agesilaus] – תרגום לאנגלית בפרויקט גוטנברג

==הערות שוליים==

קטגוריה:יוון העתיקה: ספרות והיסטוריוגרפיה
קטגוריה:ספרי המאה ה-4 לפנה"ס
קטגוריה:ספרות בשפה היוונית
קטגוריה:ספרים ביוגרפיים
קידריק סלאטי

קידריק סלאטי (באנגלית: Keidrich Sellati; נולד ב-22 באוקטובר 2001)<ref></ref> הוא שחקן אמריקאי, המוכר בשל תפקידו בתור הנרי ג'נינגס בסדרת הטלוויזיה "האמריקאים" <small>(2013–2018)</small> של ערוץ FX.

== ביוגרפיה ==
סלאטי נולד בקולורדו, ארצות הברית למשפחה עם שורשים קוריאנים, אירים, אנגלים ואיטלקים. יש לו אחות צעירה ממנו בשם פייטון. בגיל שבע עבר עם משפחתו לניו יורק. 

הוא למד בבית ספר ציבורי בניו יורק וסיים את לימודיו בתיכון בשנת 2020.<ref></ref> הוא גילה עניין באבטחת סייבר כקריירה.<ref name="miller2" />

== קריירה ==
בשנת 2013, שהוא עם חוסר ניסיון, הצטרף סלאטי לצוות השחקנים הראשי של סדרת הדרמה "האמריקאים", בה הוא גילם את הנרי ג'נינגס, בנם של המרגלים הסובייטים, אליזבת' ופיליפ.<ref></ref> הוא המשיך בתפקיד עד העונה השישית והאחרונה של הסדרה בשנת 2018. בהתייחסו לעצמו ולהולי טיילור ששיחקה לצידו, אמר סלאטי "היינו מקסימים, אבל בצורה מכוערת".<ref name="miller2"></ref> הוא היה חלק מהאנסמבל של "האמריקאים" כשהסדרה הייתה מועמדת לפרס גילדת שחקני המסך עבור הופעה יוצאת מן הכלל של אנסמבל בסדרת דרמה, בטקס פרסי גילדת שחקני המסך ה-25 בשנת 2019.<ref></ref>

בשנת 2017 לוהק סלאטי לתפקיד הראשי בתור אנתוני בסרט "Rockaway" , המספר על אח שמתכנן נקמה באביו המתעלל ומעביר את הזמן באיסט רוקאוויי, ניו יורק. לדברי הבמאי ג'ון ג'יי בודיון, סלאטי היה דומה לאחיו האמיתי, והוא שיבח את השחקן על האופן בו העביר את תחושותיו של אנתוני במהלך האודישנים. סלאטי נבחר לשחקן הטוב ביותר בפסטיבל הסרטים Sunscreen לשנת 2018.<ref></ref>

בשנת 2020 השתתף סלאטי בווידאו קליפ לשיר "Dreamcatcher" של קיקי פאלמר.<ref></ref>

בשנת 2022 גילם את בנו של הדמות הראשית בסרט המתח והפעולה "There Are No Saints" מאת הבמאי המקסיקני אלפונסו פינדה אויואה על פי תסריט מאת פול שריידר. 

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2017
| Rockaway
| אנתוני הצעיר
|
|-
|2022
| data-sort-value="Jesuit, The" | There Are No Saints
| חוליו ניינטה
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2013–2018
| data-sort-value="Americans, The" | האמריקאים
| הנרי ג'נינגס
| תפקיד ראשי (6 עונות); 75 פרקים
|-
| 2014
| חוק וסדר: מדור מיוחד
| דניאל סאמרס-מדוקס
| פרק: "Reasonable Doubt"
|-
| 2019
| data-sort-value="Enemy Within, The" | The Enemy Within
| אנדרו גורדון
| פרק: "The Ambassador's Wife"
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
Mad at Disney

Mad at Disney (באנגלית: כועסת על דיסני) הוא שיר של הזמרת האמריקאית סאלם איליזה. השיר פורסם ב-24 ביולי 2020 דרך HomeMade Projects, מיזם של TenThousand Projects, והופץ דרך חברת התקליטים Caroline Distribution.<ref></ref><ref></ref> השיר נכתב על ידי בנדיק מולר, ג'ייסון האס ואיליז, ותוכנו הלירי עוסק בהתאכזבותה של איליז מהעובדה שהרומנטיקה בסרטי דיסני אינה תואמת לרומנטיקה במציאות. כותבי השיר זכו להשראה מאכזבתו של הפזמונאי ג'ייסון האס לאחר שצפה בגרסת הלייב אקשן של "מלך האריות" משנת 2019. השיר זכה לפופולריות רבה באפליקציית שיתוף הווידאו "טיקטוק".

== רקע ופרסום ==
השיר נכתב באוגוסט 2019, במהלך מפגש כתיבה של הזמרת סאלם איליזה עם המפיקים בנדיק מולר וג'ייסון האס. השלושה קיבלו השראה מאכזבתו של האס מהצפייה בגרסת הלייב אקשן החדשה של מלך האריות ב-2019, אשר סיפר לעמיתיו, "אני ממש כועס על דיסני". לאחר מכן, איליז סיפרה על אכזבתה מסרטי דיסני בעקבות "ההשקפה הכוזבת של מערכות יחסים" שניתנה לה בצפייה בסרטים המונפשים.<ref name="rs"></ref> השיר פורסם ב-24 ביולי 2020, אך צבר תאוצה החל מספטמבר 2020 לאחר שהפך פופולרי בפלטפורמת שיתוף הווידאו "טיקטוק".

== וידאו קליפ ==
הקליפ הנלווה לשיר עלה לחשבון היוטיוב של איליז ב-15 באוקטובר 2020. הקליפ בוים על ידי קלייר גילן.<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| שונים
| 24 ביולי 2020
| הזרמת מוזיקה, הורדה דיגיטלית
| HomeMade, TenThousand
|<ref name="Tidal"></ref>
|-
! scope="row"| ארצות הברית
| 6 באוקטובר 2020
| רדיו להיטים עכשוויים
| TenThousand, קפיטול
|<ref></ref>
|}

==קישורים חיצוניים==

== הערות שוליים ==

קטגוריה:סינגלים בהוצאת קפיטול רקורדס
קטגוריה:שירים על סרטים
ג'לבון

גַ'לְבּ֫וּן (בערבית: جلبون) הוא כפר פלסטיני ביהודה ושומרון, הממוקם כ-13 קילומטרים ממזרח לעיר ג'נין שבצפון השומרון. על פי הלשכה הפלסטינית המרכזית לסטטיסטיקה, אוכלוסיית העיר מנתה 2,493 תושבים בשנת 2006. הכפר צמוד לקו הירוק ולקיבוץ הישראלי מירב.

==היסטוריה==
קרמיקה מהאימפריה הביזנטית נמצאה בכפר.<ref>Dauphin, 1998, p. 786</ref>

בשנת 1838 הכפר תואר לראשונה<ref>Robinson and Smith, 1841, vol 3, pp. [https://archive.org/stream/biblicalresearch03robiuoft#page/n174/mode/1up 157], [https://archive.org/stream/biblicalresearch03robiuoft#page/n188/mode/1up 171]</ref> כנמצא במחוז ג'נין, המכונה גם מחוז חארת'ה א-שמאליה.<ref>Robinson and Smith, 1841, vol 3, [https://archive.org/stream/biblicalresearch03robiuoft#page/130/mode/1up 2nd app, p. 130], no 8</ref> בשנת 1870 תיאר ויקטור גרן שג'לבון מחולק לשני רבעים. במרכז הכפר היה מסגד עתיק, שלפי גרן היה כנסייה לשעבר. גרן תיאר בורות קדומים שנחפרו בסלעים.<ref>Guerin, 1874, pp. [https://archive.org/stream/descriptionsam01gu#page/334/mode/1up 334] -335</ref> במפת הקרן לחקר ארץ ישראל שפורסמה בשנת 1882 תואר ג'לבון כ"כפר קטן במיקום מרוחק על אחד השלוחות של הגלבוע. הוא מוקף בשטח חרוש, ובנוי בבוץ ובאבן. המים מסופקים על ידי בורות מים".<ref>Conder and Kitchener, 1882, SWP II, p. [https://archive.org/stream/surveyofwesternp02conduoft#page/84/mode/1up 84]</ref>

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, מנתה אוכלוסיית ג'לבון 410 תושבים. 405 מוסלמים וחמישה נוצרים אורתודוקסים.<ref name="Census1922">Barron, 1923, Table IX, Sub-district of Jenin, p. [https://archive.org/stream/PalestineCensus1922/Palestine%20Census%20(1922%29#page/n31/mode/1up 29]</ref><ref name="Census1922b">Barron, 1923, Table XV, p. [https://archive.org/stream/PalestineCensus1922/Palestine%20Census%20(1922%29#page/n49/mode/1up 47]</ref> האוכלוסייה גדלה במפקד 1931 ל-564 תושבים (כולם מוסלמים) שהתגוררו ב-119 בתים.<ref name="Census1931">Mills, 1932, p. 68</ref>

בסקר הכפרים של 1944/5 אוכלוסיית ג'לבון (כולל ח'רבת אל-מוּגַ'דַּעַה) מנתה 610 נפשות. שטח הכפר התפרס על 33,959 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Jinin/Page-054.jpg 54]</ref> 243 דונם שימשו למטעים ולהשקיה, 19,104 לגידול דגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Jinin/Page-098.jpg 98]</ref> ואילו 25 דונם היו אדמות עירוניות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Jinin/Page-148.jpg 148]</ref>

לפי מפקד האוכלוסין הירדני משנת 1961, בכפר התגוררו 826 תושבים.<ref>Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf 25]</ref>

== קישורים חיצוניים ==

== הערות שוליים ==

קטגוריה:נפת ג'נין
קטגוריה:הגלבוע: יישובים
Scaled and Icy

Scaled and Icy הוא האלבום השישי של הלהקה האמריקנית Twenty One Pilots, אשר יצא לאור ב-21 במאי 2021 דרך חברת התקליטים Fueled by Ramen, יחד עם אירוע בשידור חי בהובלת הלהקה.

== רקע והפקה ==
זמן קצר לאחר יציאת האלבום החמישי שלהם Trench, סיפרו חברי הלהקה טיילר ג'וזף וג'וש דאן שהחלו לעבוד על יצירת האלבום הבא שלהם. בנובמבר 2020 אמר ג'וש דאן שהעבודה על האלבום נעשית בצורה מרוחקת, כך ששניהם נמצאים בביתם, משתפים אחד את השני ברעיונות, ושולחים ביניהם את החומרים שהם מפיקים. בינואר 2021 החלה הלהקה לרמוז על האלבום החדש ועדכנה את תמונת הנושא שלה ברשתות החברתיות לתמונה מתוך אחת ההופעות, ובמהלך השבועות הבאים שינתה את התמונה פעמים נוספות, כך שבכל פעם צבע התמונה נעשה דהוי יותר.

ב-2 באפריל 2021, עודכן האתר [http://dmaorg.info dmaorg.info] שבו השתמשה הלהקה באלבום הקודם כדי להעשיר אותו בדמויות ובסיפורי רקע נוספים. העדכון, שהיה הראשון מזה כשנתיים באתר, כלל שורה שהלכה והתמלאה במשך שלושה ימים. לאחר שההמתנה הסתיימה, עודכן האתר פעם נוספת וחשף שלושה פוסטרים שכללו את שם האלבום החדש יחד עם הזמנה לאירוע בשידור חי של הלהקה שיתרחש ב-21 במאי 2021, יום השחרור של האלבום. שעות לאחר עדכון האתר, החלו להופיע שלטי חוצות במספר ערים ברחבי אירופה עם הסמל החדש של הלהקה, שהופיע בפוסטרים שנחשפו.

== הוצאה וקידום ==
ב-7 באפריל 2021, יומיים לאחר חשיפת שמו של האלבום באתר, הוציאה הלהקה את הסינגל הראשון "Shy Away" יחד עם וידאו קליפ חדש. באותו הזמן הודיעה הלהקה באופן רשמי על יציאת האלבום החדש, ופרסמה [https://live.twentyonepilots.com אתר] לשיווק האלבום ולמכירת כרטיסים לאירוע בשידור חי שמתוכנן להתרחש באותו היום של שחרור האלבום. ב-30 באפריל שוחרר מתוך האלבום הסינגל השני "Choker", אליו נוסף וידאו קליפ חדש. ב-18 במאי שוחרר הסינגל השלישי "Saturday".

== ביקורות ==
בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה".<ref></ref> מגזין Dork דירג את האלבום במקום ה-48 ברשימת "האלבומים הטובים ביותר לשנת 2021".<ref></ref>

== רשימת רצועות ==
כל השירים נכתבו על ידי טיילר ג'וזף.

== מיקומי שיא ותארים ==

== קישורים חיצוניים ==

* [https://music.apple.com/us/album/scaled-and-icy/1561836997 Scaled and Icy] באתר Apple Music
* [https://open.spotify.com/album/0Q5XBpCYFgUWiG9DUWyAmJ Scaled and Icy] באתר Spotify
* [https://music.amazon.com/albums/B091V7R59M Scaled and Icy] באתר Amazon Music
* [https://www.youtube.com/playlist?list=PL3roRV3JHZzae_qT9cZDuf3fvFrILDPWE Scaled and Icy] באתר יוטיוב

== הערות שוליים ==

קטגוריה:אלבומי 2021
קטגוריה:אלבומי Twenty One Pilots
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומי כסף בממלכה המאוחדת
קטגוריה:אלבומי זהב בארצות הברית
קטגוריה:אלבומי זהב בקנדה
פרנסואה-מארי ראול

פרנסואה מארי ראול (בצרפתית: François-Marie Raoult; 10 במאי 1830 – 1 באפריל 1901) היה כימאי צרפתי, שנודע בעיקר בחוק ראול שניסח.

== ביוגרפיה ==
ראול נולד ב-10 במאי 1830, בפורנס אן וופס שבצרפת. אביו היה פקיד מכס.<ref name=":0"></ref> הוא למד מדעי הרפואה באוניברסיטת פריז. בבגרותו לימד פיזיקה ומתמטיקה בתיכונים שונים, ובמקביל המשיך במחקריו, בעיקר על תאים פוטו-וולטאיים. הוא היה מהראשונים שסברו כי אנרגיית התגובה הכימית והאנרגיה החשמלית של תא וולטאי אינם זהים. בשנת 1867 החל ללמד כימיה באוניברסיטת גרנובל, שם לימד וחקר במשך 31 שנה.<ref name=":0" />

ניסוייו של ראול במדידת לחצי אדים הובילו אותו בשנת 1882 לגילוי חוק ראול, חוק חשוב בכימיה פיזיקלית הקובע שלחץ האדים של ממס הוא יחסי לשבר המולי שלו בתמיסה. התגלית התפרסמה לראשונה במאמר בכתב העת הצרפתי "Comptes Rendus", ב-23 במאי 1887.<ref name=":0" /> חוק זה זיכה אותו בפרסום עולמי. בשנת 1892 זכה במדליית דייווי, "על מחקריו על נקודת הקפאה בתמיסות ולחצי אדים בתמיסות".<ref></ref> בשנת 1900 הוציא לאור ספר בשם "Tonomètrie" (טונומטריה), ושנה לאחר מכן פרסם ספר נוסף בשם "Cryoscopie" (קריוסקופיה), שעוסק בשיטה שבה מודדים את הירידה שגורם מומס בנקודת הקיפאון של ממס, וקובעים לפיה את המסה המולרית של המומס.

ב-1 באפריל 1901 נפטר ראול, בגיל 70.

== קישורים חיצוניים ==

* 

== הערות שוליים ==

קטגוריה:כימאים צרפתים
קטגוריה:חברי האקדמיה הצרפתית למדעים
קטגוריה:צרפתים שנולדו ב-1830
קטגוריה:צרפתים שנפטרו ב-1901
קימי-אליברי

קימי-אליברי (ביוונית: Κύμη-Αλιβέρι) היא יחידה אזורית באי אוויה שבמרכז יוון. מטה המועצה ממוקם בעיר אליברי.

נעיר אליברי מהווה מרכז תעשייתי של האזור בו ממקום נמל, תחנת כוח ומפעל לייצור מלט הגדול ביוון.

לאחר רפורמה מנהלית של בשנת 2011 המוצעה כוללת חמש יחידות מוניציפליות: אבלון, דיסטוס, קוניסטרה, קימי ותמינה.

==קישורים חיצוניים==

* 

קטגוריה:יוון: יישובים
Betty Toons

בטי טונס הייתה סדרת אנימציה קולומביאנית משנת 2002, המבוססת על הטלנובלה "אני בטי, המכוערת" (בספרדית: "Yo soy Betty, la fea"), סיפור מקורי מאת פרננדו גיטאן. לצורך הסדרה עובדו מחדש כל הדמויות כדי להפוך אותם לילדים הלומדים וחיים יחד בבית ספר יסודי. לאחר ההצלחה הגדולה של שידור הטלנובלה בין השנים 1999–2001, עלה הרעיון להפקת סדרת האנימציה של RCN Television . הסדרה שודרה במשך שנה.

==הרעיון לסדרת האנימציה==
יום אחד הגיעה לערוץ בחורה, שלבושה כמו בטי, וחיקתה אותה בצורה מושלמת, ובכך הסופר פרננדו גיטאן ידע מיד מה עליו לעשות: יצירת פרק ברצועת השידור, שבו ביטריז נזכרת בילדותה, ומעבר לכך יצירת סדרה בת 5 פרקים כדי למלא את הזמן שנוצר עם החופשה הזה, בכיכובם של ילדים המסוגלים לשחזר את הסצנות הטובות ביותר מתוך הרומן.

כך, בעוד שהילדים נבחרו בליהוק מסיבי, נולד הרעיון להפוך את הסיפור לפרקי סדרת אנימציה.

==תקציר עלילה==
הגרסה המצוירת משחזרת את תקופת הגיבורים בילדותם, כאשר כולם לומדים באותו בית ספר, ביניהם ביאטריס פינזון (או בכינויה: בטי), ארמנדו מנדוזה, "לה פליטנידה או פאטסי פאטס", מרסלה ולנסיה, והרמטכ"ל הבריוני גוטיירז.

ביאטריס היא תלמידה חדשה בבית הספר. עם הגעתה כל חבריה לועגים לה, ומכנים אותה "מכוערת". התמיכה בכל הקנטרות הללו היא בהוריו ובחברו הטוב ניקולאס, שמיד לאחר מכן נכנס לבית הספר. יחד עם חברותיה, "אל קוארטל המכוער", ואויבותיה הקשתות מרסלה, פטרישיה, מריו ודניאל, הן יבלו הרפתקאות אופייניות רבות בתינוקות. בטי מתאהבת בארמנדו מנדוזה, אחד מחבריה לכיתה שבכלל לא שם לב אליה.

זירת ההתרחשות של "בטי טונס" לא אינה באקו-מודה, אלא בבית ספר, שכן כל גיבוריו הם ילדים. בסדרה זו מסופר על ילדותה של בטי, סביבה כבר רחפו ארמנדו, מרסלה, ניקולאס (חברתה המכוערת של ביאטריס), פטרישיה פרננדז (לה פליטנידה), הצריף המכוער ודמויות אחרות ברצועה, עם מספר מצומצם של מבוגרים: אינסיטה (החברה של החברה המתלבשת ברומן) - בסדרה זו היא אחראית על הפעלת אוטובוס בית הספר; אמה ואביה של בטי (הרמס וג'וליה), ומר גוטיירז, הרמטכ"ל, שכעת הוא פרופסור מצטיין.

==הצלחת הסדרה==
סדרה זו נמכרה לערוץ הטלוויזיה Cartoon Network, ובכך זו סדרת האנימציה הראשונה שנמכרה לערוץ זה, המשדר מספר סדרות ילדים.

==בעלי תפקידים==
* הרנאן זייץ' ומאריבל אכברריה – סאונד
* ג'ואנצ'ו פולידו – בימוי מוזיקלי
* פאולה ארנס – לוגיסטיקה

==קישורים חיצוניים==

*[https://www.canalrcn.com/betty-toons/ פרקי סדרת האנימציה באתר של הערוץ RCN] 
*[https://www.canalrcn.com/betty-toons/ BETTY TOONS A CARTOON NETWORK], כתבה אודות רכישת הסדרה על ידי ערוץ Cartoon Network, אתר העיתון הקולומביאני El Tiempo, 3 ביוני 2004 
*[https://www.colombia.com/entretenimiento/television/betty-toons-la-serie-animada-de-la-fea-mas-querida-de-colombia-235719?espv=1 Betty Toons, la serie animada de la fea más querida de Colombia], כתבה אודות הסדרה באתר החדשות Colombia.com, 21 ביולי 2019 
*[https://peru21.pe/cheka/series/betty-toons-la-version-animada-de-betty-la-fea-que-quiza-nunca-has-visto-series-nnda-nnlt-noticia/ Betty Toons, la versión animada de Betty, la fea que quizá nunca has visto], כתבה אודות סדרת האנימציה, באתר הפרואני Peru21, 17 באוגוסט 2020 

קטגוריה:סדרות הנפשה
קטגוריה:קולומביה: תרבות
קתרינה טיחונובה

קתרינה טיחונובה (ברוסית: Катери́на Ти́хонова; נולדה ב-31 באוגוסט 1986) היא רקדנית רוסייה.

==ביוגרפיה==
משפחת פוטין. 2002
טיחונובה נולדה בדרזדן ושמה המלא הוא "יקטרינה ולדימירובה פוטינה", היא בתם של ולדימיר פוטין וגרושתו לודמילה פוטינה.

היא למדה בבית ספר גרמני במוסקבה, היא סיימה תואר בלימודי מזרח אסיה באוניברסיטת סנקט פטרבורג.

היא משמשת כאחראית על פרויקט "Innopraktika", פרויקט פיתוח הבא להקים מרכז מדע באוניברסיטת מוסקבה בשווי 1.7 מיליון דולר הבא להתחרות במרכז החדשנות סקולקובו, בפברואר 2020 היא הוכרזה כאחראית על מכון חדש לבינה מלאכותית שהוקם באוניברסיטה.

היא נוהגת להשתתף בפורום הכלכלי העולמי בדאבוס.

כרקדנית היא ובן זוגה לריקודים איוואן קלימוב הגיעו למקום החמישי באליפות ריקודים שנערכה בשווייץ.

ב-2013 נישאה לקיריל שמאלוב, איש עסקים ובנו של איש העסקים ניקולאי שמאלוב, בני הזוג מחזיקים בנכסים בשווי שני מיליארד דולרים. ב-2018 נפרדו בני הזוג.

מאז היבחרו של אביה פניה לא נחשפו לציבור, ב-2015 פרסם רויטרס תחקיר עליה ובו נחשפו פרטים אודותיה, על פי הסוציולוגית אולגה קרישטנובסקיה היא משתייכת לדור של "האריסטוקרטיה החדשה" והיא יורשת הסטטוס של המעגל הקרוב לפוטין. ב-2017 נשיא ארגון הריקודים תחתיו היא מופיעה אישר את פרטי התחקיר.

==קישורים חיצוניים==

* 
* 

קטגוריה:ילדי מנהיגי מדינות
קטגוריה:משפחת פוטין
קטגוריה:מיליארדרים רוסים
קטגוריה:רקדניות רוסיות
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסיות שנולדו ב-1986
קטגוריה:רוסים שנולדו ב-1986
צ'רי אריזו GX

צ'רי אריזו GX (במנדרינית: 艾瑞泽GX, באנגלית: Chery Arrizo GX) היא מכונית משפחתית מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司), אשר מיוצרת משנת 2018 בסין.

ה-"צרי אריזו GX" היא מכונית סדאן קומפקטית (C-Segment) הממוקמת בטווח היצרן בין "Arrizo 5" הקומפקטית לבין "Arrizo 7" הבינונית.

=="צ'רי אריזו GX"==
* הצגת המכונית התקיימה בתערוכת הרכב הבינלאומית של בייג'ינג 2018 באפריל 2018, בעוד המכירות בסין החלו באוקטובר 2018. "שרי אריזו GX" מיועדת ל-5 נוסעים בתצורה 4 דלתות סדאן.
* דגם "צ'רי אריזו GX" פותח על בסיס הפלטפורמה של דגם "שרי אריזו 5" המיוצר משנת 2016, וחולקת את אותה שלדה בסיסית והמרכב. המכונית מבוססת על שלדה מודולרית (פלטפורמת M1X). המרכב נעשה עם פלדה בעלת עמידות גבוהה של 1600 מגה-פיקסל באזור הקדמי ובתווך עמודי A ו- B, ועם פלדת דפורמציה מתוכנתת בשאר השלד.
* מבחינה אסתטית, "צ'רי אריזו GX" מובדל מדגם ה-"אריזו 5" הקומפקטי במחיר הנמוך יותר על ידי הצגת השפה העיצובית המעודכנת עם הלוע המאופיין בסורג השחור הגדול בצורת X המשתרע בין האורות לפגושים התחתונים, הפנסים הקדמיים ופנסי הערפל הם גם LED. החלק האחורי של הדלת האחורית עם רצועת כרונוגרף שעוברת אופקית. הדלתות נותרו כמו בדגם ה-"ארזיו 5" אך מסגרות הכרום לאורך קשת החלונות הוחלפו.
* מנועים: מנועי בנזין בפוזיציה קדמית, מנוע הנעה קדמית.
* הבלמים הקדמיים הם דיסק מאוורר והאחוריים דיסק.
* תאוצה בין 0–100 היא 8.6 שניות (מנוע 1.5 ליטר המפיק 147 כ"ס).
* מחיר היחידה נע ביו 113,900-74,900 רנמינבי (שנת 2018, בסין).

===פנים הרכב===
תא הנהג חדש לחלוטין הן בשלד לוח המחוונים והן בתנאי שמבטל כמעט את כל הכפתורים שמשאירים רק את החיוני. הפקדים העיקריים הם חלק ממערכת האינפורמציה החדשה בגודל 7 אינץ' עם מסך מגע עם ניווט משולב, מצלמת וידאו 360 מעלות, קישוריות לאינטרנט 4G, לרדיו, בלוטות', Wi-Fi ,CarPlay ו- Android Auto. בקרות האקלים משולבות במסך מגע שני בגודל 8 אינץ' LCD. האבזור מעורבב עם שתי חוגות מעגליות עבור טכומטר ובאמצע מסך LCD בגודל 9 אינץ' שיכול לשחזר את הנווט או פונקציות אחרות של מערכת מולטימדיה כמו המצלמה האחורית.

===בטיחות===
כל הדגמים זמינים עם שש כריות אוויר, ABS ו- EBD , בקרת יציבות ומשיכה כסטנדרט.
===מתיחת פנים===
בשנת 2021 עבר הדגם מתיחת פנים, וקרוי: "Arrizo 5 Plus".

הדגם הוצג בשנת 2021 בשתי גרסאות שונות, בשמות: "Xiao Ai" ו- "Ozawa". שתי הגרסאות השונות כוללות עיצובי פנים קדמיים שונים, בעוד ששתי הגרסאות בעלות אותו עיצוב בדיוק על הצד הצדדי, האחורי והפנים.

===ייצוא===
החל משנת 2019 הדגם מיוצא להמזרח התיכון ולאמריקה הלטינית שם היא נמכרת כ- "Chery Arrizo 6".

== גלריה ==
<gallery mode="packed" heights="120">
קובץ:Chery Arrizo GX China 2019-03-14.jpg | "צ'רי אריזו GX"
קובץ:Chery Arrizo GX 001.jpg | "צ'רי אריזו GX"
קובץ:Chery Arrizo GX 002.jpg | "צ'רי אריזו GX"
קובץ:Chery Arrizo GX 003.jpg | "צ'רי אריזו GX"
קובץ:Chery Arrizo GX 004.jpg | "צ'רי אריזו GX"
קובץ:Chery Arrizo GX 03 China 2019-03-25.jpg | "צ'רי אריזו GX"
קובץ:Chery Arrizo GX 04 China 2019-03-25.jpg | "צ'רי אריזו GX"
</gallery>

==ראו גם==
* צ'רי E3
* צ'רי QQ6

==קישורים חיצוניים==
* 

* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
אריזו GX
קטגוריה:מכוניות סדאן
הלגיון הרביעי פלביה פליקס

הלגיון הרביעי פלביה פליקס (בלטינית: Legio IIII Flavia Felix) היה לגיון רומאי.

==היסטוריה==
בשנת 70 לספירה החליט הקיסר אספסיאנוס כי אינו יכול לבטוח בנאמנותו של הלגיון הרביעי מקדוניקה אשר במהלך שנת ארבעת הקיסרים תמך ביריבו ויטליוס, ולפיכך הוא הורה לפרק אותו. על בסיס יחידות הלגיון הורה אספסיאנוס להקים את הלגיון הרביעי פלביה פליקס. ללגיון החדש צורפו יחידות מגויסים חדשים מצפון איטליה ודרום גאליה. על הקמת הלגיון החדש פיקח גנאיוס יוליוס אגריקולה (חותנו של טקיטוס). הלגיון הועבר מגרמאניה סופריור לדלמטיה, ובסיסו היה בעיר ברנום. הלגיון האחד עשר קלאודיה מילא את מקומו בגרמאניה. לא ברור אם מלכתחילה נקרא הלגיון בשם "פלביה פליקס", או שמא בתחילה הוא נקרא רק "פלביה" (על שמו של אספסיאנוס ששם משפחתו היה פלביוס) ולאחר ניצחון כלשהו הוסף לו התואר "פליקס" (המאושר).

משימתו העיקרית של הלגיון הייתה להגן על גבולות האימפריה מפני השבטים הדאקים. בשנת 86 הקיסר דומיטיאנוס ארגן מחדש את הפרובינקיות באזור, והציב את הלגיון הרביעי פלביה פליקס במוזיה סופריור. בסיסו באותה תקופה היה בעיר סיגידונום, אם כי ממצאים ארכאולוגיים מצביעים על כך שיחידות משנה של הלגיון השתמשו גם במחנה של הלגיון השביעי קלאודיה בווימאנציום. בשנת 88 השתתף הלגיון בפלישת ענק בסדר גודל של תשעה לגיונות לשטחי השבטים הדאקים. הפלישה זכתה להצלחה, אולם בשנה שלאחר מכן נאלץ הקיסר להורות ללגיונות לחזור כדי לדכא מרד שפרץ בגרמאניה סופריור.

בשנים שלאחר מכן השתרר שקט יחסי בגזרה, וחיילי הלגיון הועסקו בעיקר בסלילת כבישים ובניית ערים. בשנת 103 השתתף הלגיון במסע המלחמה של טיראנוס לשטחי דאקיה. מסע המלחמה זכה להצלחה, ודאקיוס סיפח שטחים ענקיים באזור וקבע כעיר בירתם את סרמיזגטוסה. הלגיון הוצב בעיר זו לזמן קצר, אולם יורשו של טריאנוס, אדריאנוס, החליט לוותר על הכיבושים בדאקיה והחזיר את הלגיון הרביעי בחזרה לסיגידונום. יחידות משנה של הלגיון היו מפוזרות במוצבים נוספים בכל רחבי האזור. בתקופת שלטונו של הקיסר אנטונינוס פיוס הגזרה הייתה שקטה, ויחידות משנה של הלגיון נשלחו למאוריטניה כדי להילחם בשבטים המקומיים. 

כתובות של הלגיון שנמצאו בבודפשט מצביעות על כך שהלגיון הוצב בעיר זו לזמן מה. על פי ההשערות, כאשר בשנת 162 יצא הלגיון השני אדיוטריקס למסע מלחמה כנגד האימפריה הפרתית, הורה הקיסר לוקיוס ורוס ללגיון הרביעי פלביה פליקס להחליף אותו בגזרה זו. לאחר מכן הוחזר הלגיון לדאקיה והשתתף במסעות המלחמה של הקיסר מרקוס אורליוס באזור. בשנת 193 פרצה באימפריה מלחמת אזרחים בין שלושה מועמדים לכתר. הלגיון הרביעי פלביה פליקס, יחד עם שאר הלגיונות באזור הדנובה, תמך במועמדותו של ספטימיוס סוורוס. ייתכן כי הלגיון הועבר לאנטוליה כדי לסייע לסוורוס במלחמתו כנגד יריבו פסקיניוס ניגר, אולם הדבר אינו ודאי. לאחר שסוורוס הפך לקיסר, הוא יצא שוב למסע מלחמה כנגד האימפריה הפרתית, ולשם כך נאלץ שוב להעביר את הלגיון הרביעי פלביה פליקס לפאנוניה כדי למלא את מקומם של הלגיונת שיצאו למסע. גורל הלגיון לאחר מכן אינו ידוע.

==קישורים חיצוניים==

* [https://www.livius.org/articles/legion/legio-iiii-flavia-felix/ הלגיון הרביעי פלביה פליקס], באתר livius.org 
* [http://www.imperiumromanum.com/militaer/heer/legionen04_01.htm הלגיון הרביעי פלביה פליקס], באתר Imperiumromanum.com 

רביעי פלביה פליקס
טוצ'ינקה

טוצ'ינקה היא פרוור היסטורי של העיר מינסק בחלק הצפון-מערבי של העיר, הממוקם בצד הצפוני של הדרך לרקאו. טוצ'ינקה הייתה מפורסמת במספר רב של מפעלי לבנים, ולכן הוא נקרא לעיתים קרובות על שמם<ref>Гісторыя Мінска. 1-е выданне. Мінск. БелЭн. 2006. С. 231</ref>.

הפרוורים הבאים מקיפים את ט'וצינקה: בדרום מערב - מיאדווז'ינה. בצפון - קלוואריה, בצפון מזרח - טטאר סלובודה, בדרום מזרח - רומנוב סלובודה<ref name="m-2">[http://minchanin.esmasoft.com/maps/1903/index.html «План губернского города Минска (1903)»] з выпраўленнямі і дадаткамі І. Сацукевіча // Гісторыя Мінска. 1-е выданне. Мінск. БелЭн. 2006. С. 196—197</ref><ref>[http://minchanin.esmasoft.com/maps/1800-2004/index.html «Формирование территории г. Минска (1800 — 2004)»] // Гісторыя Мінска. 1-е выданне. Мінск. БелЭн. 2006. С. 550—551</ref>.

== היסטוריה ==
השם "טוצ'ינקה" מצביע על הימצאותם של מספר משמעותי של אגמים קטנים ובריכות באזור<ref>Гісторыя Мінска. 1-е выданне. Мінск. БелЭн. 2006. С. 230</ref>.

הוצאות להורג של יהודים התרחשו בטוצ'ינקה במהלך הכיבוש הגרמני במלחמת העולם השנייה.

=== טוצ'ינקה כיום ===
כיום, מסלול בשם "טוצ'ין", המחבר בין הרחובות "קלווארייסקאיה" ו"טקס מקסים", נמצא על שטח טוצ'ינקה לשעבר. כיכר בשם "טוכין" מזכירה את קיום הפרבר.

== לקריאה נוספת ==
* שיבקה ZV, שיבקה SF מינסק: דפי חיי העצים. של העיר / פר. מהשפה הרוסית M.Vizha; הקדמה מאת SM סטניוטי. - Мн.: Полымя, 1994. - 341 с. [1] בנפרד. קֶשֶׁת. קלפים: חולה. .
* זיכרון: Hist.-Doc. כרוניקה של מינסק. בארבעה ספרים. סֵפֶר 1. - יוני: БЕЛТА, П15 2001. - 576 с: іл. .
* ההיסטוריה של מינסק. מהדורה ראשונה. מינסק. בלן. 2006. - 696 עמ '. .
* איוון סצוקביץ ' . [http://baj.by/belkalehium/lekcyji/historyja/sacukievicz_01.htm טופונימיה של רחובות וכיכרות מינסק בשנות ה XIX - ראשית המאה העשרים.] // "קולג 'בלארוסית", 4 ביוני 2008

== הערות שוליים ==

קטגוריה:בלארוס: אנדרטאות
קטגוריה:בלארוסים במלחמת העולם השנייה
נשק לייזר

נשק לייזר הוא לייזר המשמש למטרות צבאיות. הוא יכול להיות נשק אל-הרג המשמש לסינוור או עיוור של אנשים או חיישנים, או נשק קטלני שמטרתו הרג אנשים או הרס כלי אויב.

==לייזר מסנוור==
לייזר הוא מקור אור בעל יכולת סינוור גבוהה מכמה סיבות. אור לייזר הוא קוהרנטי כך שניתן למקד אותו לנקודה קטנה יותר מאור לא קוהרנטי כמו לד. הוא בעל אורך גל (צבע) יחיד כך שניתן לבחור את אורך הגל שחודר לעין וגורם לתגובה מרבית ברשתית. נשק לייזר אל-הרג נמצא בשימוש כיום בידי צבאות ואף רשויות אכיפת חוק.

==לייזר שורף==
לייזר משמש בתעשייה לחיתוך מתכות, באמצעות התכת המתכת בפולס לייזר מהיר רב-עוצמה. אותו עקרון יכול לשמש מרחוק בנשק לייזר. נשקי לייזר קטלני נמצאים בפיתוח מזה שנים רבות, כאשר נבנו אבות טיפוס רבים שהמחישו את היתכנות הרעיון, אך עד כה לא הצליחו לייצר דגם מבצעי.
בתיאוריה, נשק לייזר יכול להיות בעל יתרונות גדולים כגון טווח רחוק, פגיעה מיידית וביטול הצורך בתחמושת. למעשה מערכות לייזר קטלני סובלות מכמה בעיות בסיסיות אשר עד כה לא נמצא להן פתרון מספק, בעיקר בעיית התחממות האוויר ביציאה מהלייזר (thermal blooming), ומקור האנרגיה ללייזר. כאשר מפעילים את הנשק מהחלל, או מגובה רב שבו האוויר דליל, תופעת ההתחממות האטמוספירית לא מהווה מכשול לפעולת הלייזר, אך בתרחישים כאלו משקל המערכת והאנרגיה שניתן לספק מוגבלים יותר מאשר במערכת הפועלת מהקרקע.

מערכות נשק לייזר המיועדות ליירוט רקטות ופצצות מרגמה נמצאות בפיתוח:
* נאוטילוס - מבוססת על לייזר כימי של קרינה אינפרה-אדומה בינונית מסוג דאוטריום-פלואוריד.
* LaWS - בפיתוח לחיל הים של ארצות הברית
* Dragonfire - בפיתוח מספר חברות בריטיות
* מגן אור - מבוססת על לייזר מצב מוצק, מפותחת על ידי רפאל. במסגרת "ניסוי מבצעי" רשמה "מגן אור" יירוט בכורה מבצעי של רקטה במלחמת חרבות ברזל (19 בנובמבר 2023).
* להב אור - מערכת ניידת מבוססת לייזר ליירוט רחפנים ובלוני תבערה ונפץ שפותחה ומיוצרת בישראל.
* מערכת נוספת מפותחת על ידי חברת אלביט מערכות.

==קישורים חיצוניים==

* רס"ן ברוך, [https://www.maarachot.idf.il/media/rzwfvqj1/לייזרים-בשדה-הקרב.pdf לייזרים בשדה הקרב], מערכות - מחזון לביטחון, דצמבר 2021
* [https://www.globes.co.il/news/article.aspx?did=1001484458 עקפה את ישראל: דרום קוריאה תפרוס עוד השנה מערכת הגנה אווירית בלייזר]

==הערות שוליים==

*
קטגוריה:אמצעי לחימה
קטגוריה:נשק אל-הרג
קטגוריה:יישומי לייזר
Crazy Cool

Crazy Cool הוא שיר של הזמרת והרקדנית פאולה עבדול, אשר יצא ב-22 באוגוסט 1995 על ידי וירג'ין רקורדס כסינגל השני מתוך אלבומה השלישי.<ref></ref> הוא נכתב על ידי פיטר לורד, וי גפ'רי סמית' וסנדרה סטריט ויקטור והופק על ידי לורד וסמית'.

== הצלחה מסחרית ==
השיר לא זכה להצלחה רבה כאשר הגיע למקום ה-58 בארצות הברית.<ref></ref> גם באוסטרליה וקנדה השיר לא זכה להצלחה כאשר הגיע למקומות ה-76 וה-49 במדינות אלו (בהתאמה). גם באירופה השיר לא זכה להצלחה כאשר לא הצליח להיכנס למצעד האירופאי.

== וידאו קליפ ==
הקליפ בוים על ידי מת'יו רולסטון. MTV החליטו שלא לשדר את הקליפ בעקבות תכניו הפרובוקטיביים אלא אם כן הקליפ יעבור עריכה. רולסטון ועבדול טענו מנגד כי שום דבר לא בסדר בקליפ ושמדובר בסך הכל בכוראוגרפיה מסוימת אך MTV סירבו בכל זאת לשדר את הקליפ אלא אם כן הוא יעבור עריכה. בסופו של דבר עבדול נכנעה לדרישותיהם של MTV וערכה את הקליפ. בקליפ נראית עבדול שהיא רוכבת על בובה דמוית שור תוך כדי שהיא נוגעת בגופה עם מקל שחור ושופכת על שדיה בקבוק בירה.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים שבוימו על ידי מת'יו רולסטון
פסגת קופמן

פסגת קופמן או פסגת קופמאן (באנגלית: Koopman Peak) היא פסגה בצד הצפוני של רמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

גובהה של הפסגה 2,200 מטרים מעל פני הים; והיא ההר ה-1,266 בגובהו באנטארקטיקה.

הפסגה ממוקמת 3.7 קילומטרים משלוחת מורן.

== היסטוריה ==
=== גילוי ומיפוי הפסגה ===

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של קנת' יוג'ין קופמן (Kenneth E. Koopman), שהיה נגד בצי ארצות הברית, במהלך מבצע דיפ פריז בין השנים 1965–1967.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8155 פסגת קופמן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127555 פסגת קופמן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7748&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת קופמן] באתר הגאזט האנטארקטי המשווה SCAR של ממשלת אוסטרליה
* [https://peakery.com/koopman-peak-antarctica/ פסגת קופמן] באתר peakery (מרחקים לאתרים סמוכים)
* [https://www.mindat.org/feature-6636292.html פסגת קופמן] באתר mindat
* [http://distancebetween.info/koopman_peak מחשבון מרחקים - המרחק מפסגת קופמן לאתרים סמוכים]
* [https://www.meteoblue.com/en/weather/current/koopman-peak_antarctica_6636292 מזג אוויר נוכחי מעודכן בפסגת קופמן]
** [https://www.meteoblue.com/en/weather/historyclimate/weatherarchive/koopman-peak_antarctica_6636292 תחזית מזג אוויר עדכנית ארוכת טווח עבור פסגת קופמן]
** [https://www.meteoblue.com/en/weather/archive/yearcomparison/koopman-peak_antarctica_6636292 נתוני מזג אוויר היסטוריים עבור פסגת קופמן]
** [https://www.meteoblue.com/en/weather/archive/histogram/koopman-peak_antarctica_6636292 סטטיסטיקות מזג אוויר עבור פסגת קופמן]

== הערות שוליים ==

קופמן
הר לשאק

הר לשאק (באנגלית: Mount LeSchack) הוא הר ברמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

ההר יוצא דופן בסביבתו בשל פסגותיו השטוחות.

גובהו של ההר 2,265 מטרים מעל פני הים; הר לשאק הוא ההר ה-1,159 בגובהו באנטארקטיקה.

ההר ממוקם בצד הצפוני של קניון פרקינס.

== היסטוריה ==
=== גילוי ומיפוי הפסגה ===

הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1960.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של לנארד א. לשאק (Leonard A. LeSchack), שהיה סיסמולוג, בעונת החורף בתחנת בירד בשנת 1958.

== לקריאה נוספת ==

<div class="mw-content-ltr">• John G Murtaugh (1969), [https://www.tandfonline.com/doi/pdf/10.1080/00288306.1969.10420297 Geology of the Wisconsin Range batholith, Transantarctic Mountains], New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8743 הר לשאק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8359&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לשאק] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-leschack-antarctica/ הר לשאק] באתר peakery (מרחקים לאתרים סמוכים)
* [https://www.meteoblue.com/en/weather/current/leschack%2c-mount_antarctica_6636890 מזג אוויר נוכחי עדכני בהר לשאק]
** [https://www.meteoblue.com/en/weather/14-days/leschack%2c-mount_antarctica_6636890 תחזית מזג אוויר עדכנית ארוכת טווח עבור הר לשאק]
** [https://www.meteoblue.com/en/weather/historyclimate/weatherarchive/leschack%2c-mount_antarctica_6636890 נתוני מזג אוויר היסטוריים עבור הר לשאק]
** [https://www.meteoblue.com/en/weather/archive/yearcomparison/leschack%2c-mount_antarctica_6636890 סטטיסטיקות מזג אוויר עבור הר לשאק]

== הערות שוליים ==

לשאק
יחסי צ'כיה–קטר

יחסי צ'כיה–קטר הם יחסי החוץ בין צ'כיה וקטר.

== סקירה כללית ==
היקף הסחר בין שתי המדינות צמח מ-102 מיליון דולר בשנת 2013 ל-187 מיליון דולר בשנת 2017, שיעור צמיחה של 82 אחוזים.

קטר איירווייז מקיימת טיסות ישירות מנמל התעופה הבין-לאומי חמד בדוחה לנמל התעופה ואצלב האוול בפראג.

ביקורים הדדיים ופגישות משותפות בין משקיעים ואנשי עסקים בשתי המדינות תרמו להעלאת רמת חילופי הסחר, והיוו פלטפורמה חשובה לבדיקת שותפויות מגוונות בכמה פרויקטים ולבחירה רחבה יותר של אפשרויות השקעה קיימא במספר סקטורים מבטיחים בין שתי המדינות.

בין השנים 2014–2019 היקף הסחר בין המדינות צמח ב-28% בחמש השנים האחרונות.
קיימות 6 חברות צ'כיות-קטריות הפועלות בקטר בתחומים שונים, כולל שירותים, אירוח, ייעוץ ספורט ומוצרי מזון.

הקמת הוועדה לידידות פרלמנטרית קטרית-צ'כית בפרלמנט הצ'כי באפריל 2019 משקפת את העוצמה והאיחוד של היחסים הללו.

ישנם תחומים רבים התורמים להעמקת שיתוף הפעולה הדו-צדדי בין שתי המדינות, במיוחד בתחום הבריאות, הנדל"ן, התיירות והחקלאות. לרפובליקה הצ'כית היסטוריה ארוכה בתחומים אלה. כלכלת צ'כיה היא אחת הכלכלות המבטיחות באירופה, עם פוטנציאל רב להשקעה עתידית.

== נציגויות דיפלומטיות ==
* קטר מיוצגת בצ'כיה באמצעות שגרירותה בברלין, גרמניה.
* צ'כיה מחזיקה בקטר שגרירות בדוחה.

== קישורים חיצוניים ==

== הערות שוליים ==
ליביה נובי-קסלר

ליביה נובי-קסלר (נולדה ב-21 באפריל 1938) היא ציירת ישראלית, ובעברה דוגמנית, מעצבת אופנה ואשת חברה.

==ביוגרפיה==
נובי-קסלר נולדה בכפר בוצ'ום שבחבל טרנסילבניה לאב אגרונום ולאם עקרת בית. עקב האנטישמיות ששררה באזורם עברה משפחתה לבוקרשט. כשהייתה בת ארבע הוגלתה עם הוריה לטרנסניסטריה, שם הוריה הועסקו במחנות עבודה. לאחר ששרדו את השואה עלתה לישראל בגיל שתים עשרה.

בעת שהייתה במעברה התנסתה לראשונה בדוגמנות, כשדיגמנה בגדים של תופרת מקומית. צלם שגילה אותה ברחוב ביקש לצלם אותה, והוא תלה את תמונתה בסטודיו שלו. בגיל חמש עשרה השתתפה בתחרות היופי "מיס עולי רומניה", וזכתה בה. בין השופטים בתחרות היה סרג'יו צ'ליבידאקה. היא הופיעה על שערי מספר עיתונים, וביניהם "עולם האישה". היא גם הייתה לדוגמנית מסלול, וזאת בהדרכתה של מארגנת תצוגות האופנה אלזה אופרי‌כט. היא דגמנה לבתי אופנה כמו גוטקס ומשכית.

היא נישאה לראשונה לראובן צליק. בעקבות עבודתו הם עברו לבאר שבע, והיא ילדה את בנם שרון. היא וצליק היו חלק מהבוהמה הישראלית, ובני הזוג היו לחברים קרובים בין היתר של שייקה אופיר, אלי פפושדו, שמוליק קראוס ואילנה רובינא. לאחר גירושיה חזרה לתקופה לבית הוריה, ושבה לעסוק בדוגמנות. היא שימשה כדוגמנית הבית של מפעל הסריגים "אילנית" שביד אליהו, וגם הופיעה בין היתר בפרסומות ליהלומים ולמעילים.

ב-1968 נישאה בשנית לאנדי קסלר, סופר ומחזאי מפורסם ברומניה אשר הגיע לארץ לכבוד העלאת מחזה שלו בישראל. הם עברו יחד ללוס אנג'לס, שם למדה רישום ועיצוב אופנה וגם המשיכה לדגמן. בהמשך התגוררו בגרמניה, שם למדה ליביה ציור בהדרכת הצייר היהודי-גרמני ניצול השואה מנפרד וייל . בגרמניה גם נולדה בתם דנה, ולאחר מכן עברו להוואי שם התגוררו במשך שנתיים, לפני ששבו לישראל להתגורר בתל אביב.

ליביה נובי-קסלר חברה בקבוצת האמנים שוחרי הטבע "טבע בצבע". היא השתתפה בתערוכות ציור בישראל, בגרמניה ובארצות הברית, ויזמה תערוכות אמנות למבוגרים ולילדים במכון התרבות הרומני בתל אביב.<ref></ref> חלק מציוריה קודרים ועוסקים בחוויית הגירוש לטרנסניסטריה אותו חוותה כילדה, אך רבים אחרים עוסקים ביופי ובטבע וניחנים בצבעוניות רבה.

בתם של ליביה ואנדי קסלר היא העיתונאית ומבקרת המוזיקה דנה קסלר.

==קישורים חיצוניים==

* 
* [https://color-in-nature.com/he/artists/artist/105/livia-kessler ליביה נובי קסלר], פרופיל וציורים באתר קבוצת האמנים "טבע בצבע"
*
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:זוכות בתחרויות יופי ישראליות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ניצולות השואה
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1938
קטגוריה:ישראלים שנולדו ב-1938
Ain't Never Gonna Give You Up

Ain't Never Gonna Give You Up (בעברית: לעולם לא אוותר עליך) הוא הסינגל השלישי מתוך אלבומה השלישי של הזמרת פאולה עבדול אשר יצא ב-9 בינואר 1996 על ידי וירג'ין רקורדס.<ref></ref> השיר נכתב על ידי בראיין אדמס, אליוט וולף, הווי טי, קווין ת'ורנותון, מארק קלדרון וסם ווטרס והופק על ידי וולף.

== רקע והצלחה ==
השיר לא זכה להצלחה מסחרית כאשר לא הצליח להיכנס למצעד האמריקאי בשל השמעות נמוכות ברדיו ובערוצי המוזיקה. בנוסף הוא גם לא הצליח להיכנס לאף מצעד של מדינה אחרת מלבד אוסטרליה אך גם שם נכנס למקום ה-110 בלבד. השיר מכיל קולות רקע של להקת Color Me Badd. השיר היה לשיר הראשון של הזמרת שלא הצליח להיכנס למצעד האמריקאי הרשמי.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1996
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים שבוימו על ידי מת'יו רולסטון
קטגוריה:שירי ג'ק סווינג חדש
(It's Just) The Way That You Love Me

(בעברית: (זו סתם) הדרך שאתה אוהב אותי) הוא שיר של הזמרת והרקדנית פאולה עבדול, אשר נכתב עבור אלבום הבכורה שלה. הוא יצא כסינגל השני מתוכו ב-2 באוגוסט 1988 על ידי וירג'ין רקורדס.<ref></ref> ההוצאה המחודשת שלו יצאה לאור ב-15 בספטמבר 1989.<ref></ref>

השיר הגיע למקום השלישי במצעד הבילבורד הוט 100.<ref></ref>

== הרכב ==
השיר נכתב במפתח בסולם דו מינור בקצב של 120 פעימות בדקה. השירה של עבדול משתרעת בין A<small>3</small> ל-D<small>5</small>.<ref></ref><ref></ref>

== וידאו קליפ ==
הווידאו קליפ של השיר היה הראשון של עבדול שבוים על ידי הבמאי דייוויד פינצ'ר ביולי 1988, שלימים יביים את הקליפים המצליחים ביותר שלה. הוא כולל בתוכו את עבדול רוקדת ושרה עם רקדנים נוספים. הטכניקה שנעשתה בו שימשה גם בקליפים של "Straight Up", "Opposites Attract" ו-"Forever Your Girl".<ref></ref><ref></ref><ref></ref>

נכון לאפריל 2021, מונה הצפיות של הקליפ עומד על למעלה מ- מיליון צפיות.

== מיקומי שיא ==
=== גרסה רגילה ===

=== הוצאה מחודשת ===

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים שבוימו על ידי דייוויד פינצ'ר
קטגוריה:שירי ג'ק סווינג חדש
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
וינס סנואוברגר

וינסנט ק. סנואוברגר (באנגלית: Vincent K. Snowbarger; נולד ב-16 בספטמבר 1949) הוא פוליטיקאי לשעבר ומשפטן אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת קנזס במשך תקופת כהונה אחת, בין השנים 1997–1999. סנואוברגר חבר המפלגה הרפובליקנית.

== ביוגרפיה ==
סנואוברגר נולד בקאנקקי שבצפון-מזרח אילינוי. הוא סיים את לימודיו באוניברסיטת דרום נצרת (Southern Nazarene University) בשנת 1971 עם תואר ראשון, ובשנת 1974 השלים באוניברסיטת אילינוי באורבנה-שמפיין לימודי תואר שני. כעבור שלוש שנים, ב-1977, קיבל תואר שני נוסף במשפטים, אחרי שלימודיו בבית הספר למשפטים של אוניברסיטת קנזס הגיעו לידי גמר. לזמן מה אף היה פרופסור במוסד להשכלה גבוהה בשם "MidAmerica Nazarene University", השוכן באוליית'ה. בשנים 1977–1996 עבד כעורך דין בקליניקה משפטית פרטית וכפרופסור חבר.

משנת 1985 ועד 1996 היה חבר בית הנבחרים של קנזס וייצג מחוז בחירה שבסיסו באוליית'ה. בין השנים 1992–1996 הוא היה מנהיג סיעת הרוב בבית הנבחרים המדינתי. הוא נבחר אל הקונגרס של ארצות הברית ב-1996, והחל לייצג את מחוז הקונגרס השלישי של קנזס בבית הנבחרים של ארצות הברית. הוא הושבע לתפקידו בינואר 1997, והחליף את ג'ן מאיירס שפרשה לאחר תריסר שנים.

אף על פי שבאורח היסטורי מחוז הקונגרס השלישי של קנזס הוא מעוז רפובליקני ברור, באופן מסורתי הרפובליקנים במחוז נחשבו למתונים. עם זאת, לסנואוברגר היה דפוס הצבעה שמרני במובהק, במיוחד בסוגיות הנוגעות לחברה ולכלכלת ארצות הברית. בבחירות 1998, יריבו מהמפלגה הדמוקרטית והתובע המחוזי לשעבר במחוז ג'ונסון, דניס מור, תייג את סנואוברגר כשמרני יתר על-המידה תוך ניצול הפיצול האידאולוגי בתוך המפלגה הרפובליקנית בין השמרנים למתונים. ביום הבחירות הכלליות גבר מור על סנואוברגר בפער של כארבעה אחוזים מקולות הבוחרים.

במהלך נשיאותם של ג'ורג' ווקר בוש וברק אובמה בשנים 2002–2013, סנואוברגר מילא תפקידים שונים בתאגיד עירבון קצבאות הפנסיה , סוכנות ממשלתית בבעלות הממשלה הפדרלית של ארצות הברית. הוא שימש כמנהל בפועל של הסוכנות פעמיים בזמן שנשיא ארצות הברית מינה מנהל חדש. הוא שימש גם כסגן מנהל לענייני תפעול (2009–2012) ויועץ בכיר למדיניות חוץ (2012–2013).

בין השנים 2013-2016 היה פעיל בעסקי הנדל"ן. מאז 2016 הוא בגמלאות.

== קישורים חיצוניים ==

* 

== הערות שוליים ==

קטגוריה:בוגרי בית הספר למשפטים באוניברסיטת קנזס
קטגוריה:בוגרי אוניברסיטת אילינוי באורבנה-שמפיין
קטגוריה:חברי בית המחוקקים של קנזס
קטגוריה:חברי בית הנבחרים של ארצות הברית מקנזס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1949
אברהם סטפנסקי

הרב אברהם סטפנסקי (כ"ח בסיוון ה'תש"ד, 19 ביוני 1944 – כ"ז בניסן ה'תשפ"א, 9 באפריל 2021) היה ראש ישיבת נתיבות יעקב בירושלים.

== ביוגרפיה ==
סטפנסקי נולד בתל אביב לגיננדל ומיכאל סטפנסקי. כבר בגיל 13 החל ללמוד בישיבת חברון, ששכנה אז בשכונת גאולה בירושלים. בישיבה היה תלמיד מובהק של המשגיח רבי מאיר חדש ושל ראש הישיבה רבי יחזקאל סרנא. לאחר שבע שנות לימוד בישיבה, כשהוא בן עשרים, נשלח לכהן כמגיד שיעור בישיבת לוצרן בשווייץ. בתפקיד זה נשא כארבע שנים. בנוסף כיהן כשנה וחצי כמגיד שיעור בישיבת אנטוורפן בבלגיה.

בהיותו בן עשרים וארבע נישא לשרה, לימים מחנכת ומנהלת במכון בית יעקב למורות ("הסמינר הישן") בירושלים, והם התגוררו בשכונת סנהדריה המורחבת. לאחר נישואיו מונה לר"מ בישיבת קמיניץ בירושלים. בהמשך כיהן כר"מ גם בישיבת בית התלמוד שבראשות הרב דב שוורצמן וכן בישיבת קול תורה.

לאחר מכן החל לכהן כראש ישיבת זרע יצחק בהר נוף, ובשנת ה'תשנ"ו (1996) פרש ממנה עקב חילוקי דעות בהנהלת הישיבה אודות דרכה של הישיבה, לאחר שנועץ ברבי הלל זקס, והקים בבניין ישיבת בית התלמוד בסנהדריה המורחבת את ישיבת נתיבות יעקב, שנחשבת לאחת הישיבות הקטנות הטובות בירושלים. בישיבה היה מוסר שיעור יומי וועדים לבני שיעור ג' ושיחות לכלל בני הישיבה. בישיבה שיטת חינוך ייחודית, המתאפיינת בנתינת עצמאות יחסית לבחורים.

נפטר ממחלת הסרטן בכ"ז בניסן ה'תשפ"א, כשהוא בן 76.

==קישורים חיצוניים==
* [https://www.kikar.co.il/388953.html התפללו: ראש הישיבה הגאון רבי אברהם סטפנסקי במצב קריטי]
* [https://www.kikar.co.il/389346.html אבל כבד: רה"י הגאון רבי אברהם סטפנסקי זצ"ל]
* [https://www.bhol.co.il/news/1206799 בערב שבת: המונים ליוו את ראש הישיבה למנוחות], באתר בחדרי חרדים.
* 

==הערות שוליים==

קטגוריה:ירושלים: רבנים
קטגוריה:בוגרי ישיבת חברון כנסת ישראל
קטגוריה:ראשי ישיבה ליטאים בישראל
קטגוריה:ישראלים שנולדו ב-1944
קטגוריה:ישראלים שנפטרו ב-2021
פיג'ו 5008

פיג'ו 5008 (באנגלית: Peugeot 5008) היא מכונית שבדור הראשון יוצרה במרכב מיניוואן ובדור השני במרכב קרוסאובר, בעלת שבעה מקומות. היא מיוצרת על ידי פיג'ו משנת 2009. היא הוצגה בשנת 2009 והגיעה לישראל בשנת 2010.

== דורות ==
=== דור ראשון (2009–2016) ===
הדור הראשון יוצר בין השנים 2009–2016. הדור הראשון כלל מנוע טורבו בנזין I4 צילנדרים בנפח ליטרים המספק כ-156 כוחות סוס ב-5,800 סיבובים לדקה. תיבת הילוכים אוטומטית בעלת שישה הילוכים. היא מאיצה מ-0 ל-100 קילומטרים לשעה בתוך 9.7 שניות ומגיעה למהירות מרבית של 195 קילומטרים לשעה.

==== מתיחת פנים שנת 2013 ====
בשנת 2013 עברה ה-5008 מתיחת פנים, שכללה שדרוג קל באבזור ועיצוב חדיש בפנים ובחוץ המכונית וגרסה חדשה להיצע המנועים עם 163 כוחות סוס.

=== דור שני (2016–הווה) ===
בשנת 2016 הציגה פיג'ו את הדור השני ל-5008, הדור השני יוצר במרכב קרוסאובר. הדור השני כלל מנוע טורבו בנזין I4 צילנדרים בנפח ליטרים המספק כ-180 כוחות סוס ב-5,500 סיבובים לדקה. תיבת הילוכים אוטומטית בעלת שישה הילוכים. היא מאיצה מ-0 ל-100 קילומטרים לשעה בתוך 8.3 שניות ומגיעה למהירות מרבית של 220 קילומטרים לשעה.

==== מתיחת פנים שנת 2020 ====
בשנת 2020 הציגה פיג'ו את מתיחת הפנים לדור השני של ה-5008. מתיחת הפנים כללה עיצוב מודרני מחודש ושדרוג מערכות הבטיחות. בתחום ההנעה לא נעשה כל שינוי.

== גלריה ==
<gallery widths="220" heights="135">
קובץ:Peugeot 5008 front 20100501.jpg|דור ראשון
קובץ:2015 Peugeot 5008 Active Blue HDi 1.6 Front.jpg|מתיחת פנים 2013
קובץ:Peugeot 5008 - Mondial de l'Automobile de Paris 2016 - 003.jpg|דור שני
קובץ:2020 Peugeot 5008 GT Premium PureTech Automatic 1.6 facelift.jpg|מתיחת פנים 2020
</gallery>

== קישורים חיצוניים ==

* 

== הערות שוליים ==

5008
קטגוריה:מיניוואנים
קטגוריה:קרוסאובר
קטגוריה:כלי רכב צרפתיים
קטגוריה:כלי רכב המיוצרים בסין
קטגוריה:כלי רכב המורכבים במלזיה
קטגוריה:דגמי מכוניות שהושקו ב-2009
Area21

AREA21 הוא צמד של הדי ג'יי ההולנדי מרטין גריקס והראפר האמריקאי מיג'ור.<ref name=":0"></ref><ref name=":1"></ref><ref name=":2"></ref><ref></ref>

==ביוגרפיה==
Area21 צברה פופולריות לאחר שגריקס הציג לראשונה את השיר שלהם "Spaceships" בסט שלו במהלך פסטיבל פסטיבל אולטרה מיוזיק 2016, בו עלה גריקס בכותרת.<ref name=":0" /><ref></ref><ref></ref> הצמד חתום בחברת התקליטים של גריקס "סטמפד רקורדס".<ref></ref> זהותם של הצמד לא הייתה ידועה בעבר למרות השערות לגבי היותו של גריקס כחלק מהצמד לצד סולן אחד או יותר.<ref></ref><ref name=":0" /> לאורך כל התקשורת והעיתונות, ההרכב תואר כ"פרויקט הצד החדש של מרטין גריקס".<ref></ref><ref></ref> הלוגו של הרכב מורכב משני חייזרים שנמצאים בתוך ספינת חלל.<ref name=":1" /><ref></ref> בתחילה השערו כי אשר רוט הוא החבר האלמוני בקבוצה,<ref name=":1" /> אולם מאוחר יותר התגלה כהראפר האמריקאי מיג'ור. השיר שלהם "Spaceships" הגיע לשיא במצעד "Spotify Viral 50" במקום השלישי.<ref></ref> לאחר שנה אחת, הם הוציאו את הסינגל השלישי שלהם "We Did It" ב-23 ביוני 2017.<ref></ref><ref></ref><ref></ref><ref></ref>

ב-1 בדצמבר 2017, הוציא הצמד את הסינגל הרביעי שלהם "Glad You Came",<ref>Erik Mahal, [https://web.archive.org/web/20171202043058/https://www.edmsauce.com/2017/11/30/martin-garrix-maejor-reunite-area21-glad-came/ "Martin Garrix And Maejor Reunite As Area21 For 'Glad You Came'"], EDMSauce, 30 November 2017. Retrieved 2 December 2017.</ref> שבוצע לראשונה במהלך הסט של גריקס בפסטיבל אולטרה מיוזיק 2016.

ב-9 בפברואר 2018, הוציא הצמד את הסינגל החמישי שלהם בשם "Happy".<ref></ref><ref></ref> באפריל 2018, גריקס חשף סינגל שלא פורסם בשם "Help" בעמוד האינסטגרם שלו,<ref></ref><ref></ref> השיר יצא לאור ב-3 במרץ 2019.<ref></ref>

ב-24 באוקטובר 2020, אישר גריקס במהלך ראיון בטיקטוק שהם יוציאו אלבום באביב 2021. ב-9 באפריל 2021, הוציא הצמד את הסינגל "La La La". וידאו הקליפ של השיר הציג את הדמויות המונפשות, שהן חייזרים בשם "M" ו-"M".<ref></ref><ref></ref>

ב-21 במאי 2021, הוציא הצמד את הסינגל "Pogo",<ref></ref> ולאחר מכן הוציאו את "Mona Lisa" ב-18 ביוני 2021.<ref></ref> לאחר מכן הוציא הצמד את "Lovin' Every Minute", רצועה שגריקס ניגן לראשונה בשידור חי ב-2018 עם מעריצים ששיערו שביצע יחד עם ג'סטין ביבר.<ref></ref> ב-17 בספטמבר 2021, הוציא הצמד את הסינגל האחד-עשר שלהם, "Followers", והכריזו במהלך הופעתם האישית הראשונה בפסטיבל iHeartRadio Music כי אלבום הבכורה שלהם יצא לאור ב-12 בנובמבר 2021.<ref></ref> ב-15 באוקטובר 2021, הוציא הצמד את הסינגל "Own The Night".<ref></ref> ב-12 בנובמבר הוציאו את אלבום הבכורה שלהם, Greatest Hits Vol. 1<ref></ref><ref></ref>

==דיסקוגרפיה==
===אלבומי אולפן===
* 2021: Greatest Hits Vol. 1

===אלבומי הופעה===
* 2023: Live on Planet Earth

===סינגלים===
* 2016: "Spaceships"
* 2016: "Girls"
* 2017: "We Did It"
* 2017: "Glad You Came"
* 2018: "Happy"
* 2019: "Help"
* 2021: "La La La"
* 2021: "Pogo"
* 2021: "Mona Lisa
* 2021: "Lovin' Every Minute"
* 2021: "Followers"
* 2021: "Own The Night

==קישורים חיצוניים==
* 

== הערות שוליים ==